বগুড়া সংবাদ ডট কম : বগুড়া সদর আসনের সংসদ সদস্য, বিরোধী দলীয় হুইপ ও জেলা জাতীয় পার্টির সাধারণ সম্পাদক নূরুল ইসলাম ওমর বলেছেন, শারদীয় দুর্গোৎসব ধর্ম-বর্ণ নির্বিশেষে সবার মধ্যে সম্প্রীতি ও সৌহার্দ্যের বন্ধনকে সুসংহত করে। দুর্গাপূজা কেবল ধর্মীয় উৎসব নয়, সামাজিক উৎসবও। দুর্গাপূজার সাথে মিশে আছে আবহমান বাংলার ঐতিহ্য ও সংস্কৃতি। বাংলাদেশ ধর্ম-বর্ণ নির্বিশেষে সকল মানুষের নিরাপদ আবাসভূমি। দুর্গাপূজা আজ সার্বজনীন উৎসবে পরিণত হয়েছে। অশুভ শক্তির বিনাশ এবং সত্য ও সুন্দরের আরাধনা শারদীয় দুর্গোৎসবের প্রধান বৈশিষ্ট্য। তিনি সকলের সম্মিলিত প্রচেষ্টায় বঙ্গবন্ধুর স্বপ্নের ‘সোনার বাংলাদেশ’ বিনির্মাণে কাজ করার আহবান জানান। তিনি শনিবার বিকেলে বগুড়া শহরের দত্তবাড়ী পানির ট্যাংক সংলগ্ন কদমতলী ঘাটে দূর্গাপূজার প্রতিমা বিসর্জন অনুষ্ঠানে প্রধান অতিথির বক্তব্যে কথাগুলো বলেন। এসময় জেলা পূজা উদযাপন পরিষদের সাধারণ সম্পাদক সাগর কুমার রায়, সহ সভাপতি স্বপন কুমার চক্রবর্তী, পৌর কাউন্সিলর লায়ন কবিরাজ তরুন কুমার চক্রবর্তী, জেলা জাপানেতা এম এ গণি সরকার, সদর উপজেলা জাপার সাধারণ সম্পাদক আরিফুল ইসলাম শহিদ, সফিকুল ইসলাম সুইট, এমরান রহমান মিঠু, আলমগীর হোসেন, মাকছুদ আলম উপস্থিত ছিলেন। এর আগে শুক্রবার বিকেলে হুইপ ওমর শহরের পূজা মন্ডপসহ লাহিড়ীপাড়া ও শেখেরকোলা ইউনিয়নের বিভিন্ন দূর্গাপূজা মন্ডপ পরিদর্শন করেন।